**Nechcem žiť ako zvieratko na orwellovskej farme**

Vážené dámy, vážení páni,

v mojom nie dlhom príspevku by som sa chcel dotknúť témy takej citlivej zjavne pre nás všetkých, a to témy životného prostredia, z pohľadu viacerých jeho zložiek. Úvodom by som chcel zdôrazniť, že v oblasti životného prostredia pracujem na vrcholových pozíciách už od roku 2001, a to najmä v oblasti odpadového hospodárstva, predovšetkým pri realizácii zberu a recyklácie odpadov, a ani predtým mi neboli otázky životného prostredia a ekológie cudzie.

Už od detstva som mal k tejto téme vzťah, ktorý sa prejavoval šetrením energiou, vodou, aktívnou účasťou na zbere druhotných surovín, bylín a ďalších aktivitách. V tomto duchu som viedol a vychovával svoje deti a dnes aj vnukov. Prečo to spomínam? Je to preto, že v tomto príspevku prezentujem svoje názory, kreované na základe osobných dlhoročných skúseností, praxe, štúdia a zberu informácií a tieto nemusia byť v zhode s názormi poslucháčov a už vôbec nie v zhode s „univerzálnou pravdou“ šírenou v tzv. „oficiálnych zdrojoch“. Zdôrazňujem to preto, že som vždy mal a mám pozitívny vzťah k otázkam ekológie a že mi skutočne na kvalite prostredia na našej planéte veľmi záleží. Určite teda nie som žiadny antiekologický aktivista, ale súčasne nie som ani ekoterorista, zelenší od najzelenšej veci na svete, ktorou je asi tráva na írskych pasienkoch...

Nechcem sa zbaviť dosiahnutého pokroku a ani zaliezť do jaskýň a žiť v duchu vyjadrení mnohých súčasných tzv. ekoaktivistov s vyjadreniami, ako jedna nemenovaná osoba v SR, motajúca sa v neziskovkách okolo MŽP SR, ktorá vyhlásila, že ona elektrinu nepotrebuje, lebo notebook si môže pozerať aj pri sviečkach... Ale súčasne ani nechcem žiť ako nesvojprávny otrok v dôsledku zavedenia kvázi opatrení na riešenia vymyslených kvázi problémov. Tiež nechcem, aby niekto nadobudol dojem, že chcem tvrdiť, že v oblasti ekológie nie sú problémy a nie je tu čo riešiť. Naopak, problémov je, a veľmi veľa, ale iných a potrebné sú teda úplne iné riešenia, ako sa dlhodobo a aktuálne nanucujú širokej verejnosti.

Ak niekto vymyslí neexistujúci problém, alebo problém vhodne modifikuje, alebo ho dokonca úmyselne vytvorí a na základe toho začne vymýšľať opatrenia na jeho „vyriešenie“, nemôže z toho nikdy vzniknúť nič skutočne dobrého, užitočného a prospešného, skôr sa udeje (a už sa aj deje) pravý opak. A skutočné problémy a ich riešenia idú bokom, bez povšimnutia, bez analýzy, bez skutočne veľmi potrebných riešení. Poviete si, „A prečo by toto niekto robil?“, ale ruku na srdce, čo sa nič takéto doteraz nikdy nedialo, nedeje? Vždy, keď sa niečo deje, treba si položiť otázku: „A aký je zámer?“ Veľa z nás zjavne prestalo používať zdravý sedliacky rozum, spohodlnelo a miesto vlastnej snahy si svoju mienku nechávajú tvoriť okolitými zaručenými a jedinými správnymi mienkotvorcami, veď načo mať vlastnú mienku, keď vám ju ľahko, bez námahy, do hlavy doslovne natlačia. Aj v ekológii.

Žiaľ, deje sa to a v tomto príspevku nechcem skĺznuť do tém skutočných cieľov subjektov na špici rozhodovania o dianí na tejto planéte (vzhľadom na aktuálne udalosti je otázkou, do kedy na špici budú) a o ich zámeroch s planétou, populáciou. Nechcem ani urobiť z príspevku číselnú faktografiu a zahltiť vás tým. Veľmi si želám, aby vás moja úvaha aspoň len posmelila pootvoriť oči a skúsiť rozmýšľať inak, ako ste rozmýšľali na danú tému doteraz, posnažiť sa sami si zistiť mnohé informácie, overiť súvislosti, lebo ak toto urobíte sami a sami nájdete poznanie a pravdu, isto si to sami sebe neoznačíte za hoax a konšpiráciu. Čo, vypočutím môjho príspevku, vo vzťahu k nemu, urobiť môžete a zjavne aj viacerí urobíte. Predkladám Vám môj názor s týmto vedomím a vedomím toho, že tak konám v dobe, kedy sa aj sťažnosť na vysoké ceny berie ako fakticky vykonaný, ale právne neexistujúci, trestný čin propagandy pravdy, ktorá je v rozpore s tou jedinou správnou, oficiálnou.

Prvé, čoho sa dotknem, je správanie sa nás ľudí k prírode, planéte, matke Zemi. Správame sa k nej dlhodobo s citom, rozumom, zodpovedne vo vzťahu k súčasnosti aj budúcnosti? Určite nie. Treba však povedať, že za ostatné obdobia sa veľmi veľa vecí pohlo dopredu, zlepšilo. Máme moderné technológie, filtre, katalyzátory aj čističky odpadových vôd, zhodnocujeme odpad, recyklujeme, čo sa dá a niekedy aj čo sa nedá. Ale žiaľ nie všade. Iné sa naopak výrazne zhoršuje. Každá časť sveta má navyše svoje špecifiká. Podľa mňa vôbec nie je problémom CO2, uhlíková neutralita či stopa. Vznikli tlaky na znižovanie emisií, kšeftuje sa s nimi, znižovať ich chceme rôznymi spôsobmi...od obmedzenia výrob až po konzumáciu hmyzu. Naozaj si tu niekto môže myslieť, že toto je skutočný problém a že ho vyriešime konzumáciou priemyselne chovaných červov alebo produktov po spracovaní ľudských mŕtvol, s čím prišli Švédi a EÚ ich nápad považuje za hodný zreteľa? Vymývanie mozgov klimatickou katastrofou, otepľovaním atď. nás má presvedčiť o neodkladnej potrebnosti zásadných zmien spojených s výrazným obmedzením ľudských práv, kontrolou pohybu a činnosti, stratou osobného vlastníctva a ktovie čím ešte. Do toho všakže zajačí účelovo naprogramovaná Grétka a šup – ide klimatická katastrofa. A aj u nás miestni kaviarenskí odborníci rýchlo utekajú do parlamentu s návrhom na vyhlásenie klimatickej núdze...a to podotýkam po v zrýchlenom konaní prijatej legislatíve účelovo na túto tému, pod dáždnikom zmätkov okolo tzv. pandémie.

Ešte pred 12 rokmi boli zmienky o chemtrails a systéme HAARP označené za hoax a konšpiráciu. Až kým najvyšší predstaviteľ CIA nepotvrdil existenciu tohto systému na ovplyvňovanie klimatických pomerov, vraj údajne s cieľom zabrániť ďalšiemu otepľovaniu planéty. Systém HAARP je realita a dokáže toho s klímou narobiť veľa...nie len sústavne zatiahnutú, pochmúrnu a depresívnu oblohu, s následnou nízkou tvorbou vitamínu D u populácie, čo má za následok znižovanie imunity, ale aj lokálne lejaky so záplavami, víchrice, tornáda aj tam, kde nikdy predtým neboli. Takto sa správame k prírode. Myslíme si, že si môžeme robiť čo chceme, že ju zlomíme, „poručíme větru, dešti“, no nie, ona nám to vráti. Otepľovanie? Faktom je, že sa známe historické údaje o teplotách prepisujú rovnako, ako sa prepisujú dejiny. Aby to zapadlo do kontextu tej správnej pravdy. Iná vec je to, že naša planéta vždy prechádzala a prechádza určitými teplotnými cyklami, čo okrem iných vecí súvisí aj s odchýlkami dráhy planéty okolo Slnka. Netreba nijaký rozruch. Planétu, prírodu treba rešpektovať, žiť s ňou v súlade a nie jej robiť prieky a snažiť sa ju ohnúť.

Správanie sa ľudstva samozrejme udržaniu a zlepšeniu prostredia nepomáha. Doslovne rabujeme prírodné zdroje, vďaka prijatému konzumu, tej modle tzv. modernej západnej demokracie a liberalizmu, velebíme teda trh a podporujeme konzum. A pritom stačí tak málo. Nevyrábať zbytočnosti. Vyrábať kvalitné produkty bez „kazítok“, s dlhou životnosťou, s vysokou mierou servisovateľnosti a opätovne použiteľných resp. recyklovateľných súčastí. Čo sa dá, vyrábať a používať len z obnoviteľných zdrojov. Okrem drancovania zdrojov, a to aj vzácnych a nenahraditeľných, ničíme pri ich získavaní okolie baní, fabrík. Je pekné rozprávať o alternatívnych zdrojoch energie, ale viete, čo nás to skutočne stojí? Aké sú dôsledky ich používania na faunu, flóru, ľudí? Niekto asi žije v tom, že solárna alebo veterná energia nepoškodzuje prostredie. Vážne? Viete, čo všetko sa minie na výrobu týchto zariadení, akú majú životnosť, koľko energie sa spotrebovalo už len pri ich výrobe a čo s nimi, keď doslúžia? Úplne osobitnou kapitolou sú batérie, najmä lítiové. Všetko na elektrinu, pekné – a kde ju zoberieme? Jadro je zlé, plyn je zlý (dočasne síce odobrené), chceme len alternatívne zdroje. A vy si myslíte, že si s nimi vystačíme za toho stavu, ktorý sa chce dosiahnuť? To si môže myslieť len čistý blázon. Môžeme sa úplne „elektrifikovať“, ale jedine, keď sa odomknú Teslove patenty na voľnú energiu. Vtedy nám naftu netreba. Mnohé výskumy dnes ukazujú, koľkonásobne viac poškodí prostredie už len samotná výroba jedného elektroauta oproti výrobe a prevádzke auta klasického po najazdení minimálne 70 tis km. A to sa nebavíme o jeho údržbe a výrobe elektriny pre jeho prevádzku. Prosím, zastavme sa, zamyslime a až tak konajme.

Chceme sa hrať na ochrancov planéty a klímy a odídeme od lokálnej výrobnej a potravinovej samostatnosti a bezpečnosti. To nemá logiku. Alebo má, lebo trh? Toto je riešenie: pestovať lokálne, chovať lokálne, vyrábať lokálne, a to čo najviac. Nie trh.

Ako sa staráme v ostatných rokoch o vodné diela, toky? Znižovanie retenčnej schopnosti a tým zníženie ochrany pred povodňami, zníženie schopnosti produkovať hydroelektrinu isto nie je dobrou cestou. Nestaráme sa o zadržiavanie vody v krajine, rúbeme lesy a nové nesadíme, lebo legislatíva hovorí, že po rúbani sa sadí „podľa možností“. Zabudli sme, prečo naši predkovia budovali lesné a poľné cesty tak, ako budovali. Žili a cítili s prírodou. Dnes? Nie! My ideme s ťažkou technikou a následnými korytami najkratšou cestou rovno dole kopcom. Ani toto nie je bez následkov, najmä na malý a následne aj na veľký vodný cyklus. A potom sa čudujeme, že máme prívalové dažde, povodne. Nečudujme sa. Ani kvalitná orná pôda nám už netreba. Ale obrovské logistické centrá pri diaľniciach a megalomanské developerské projekty áno. Naozaj? Tak je to dobre? Ja som presvedčený, že nie.

Obal vraj predáva. Naozaj? Mne určite viac chutilo čerstvé mlieko, na „tajňáša“ odpíjané zo smaltovanej kanvičky cestou z obchodu, ako dnešné, z vymaľovanej škatuľky. Bolo čerstvé, bolo kvalitné, bolo lokálne, bolo naše. A ako končia obaly? V lepšom prípade v nádobách na separovaný zber. Ale to nie je záruka, že sa všetko recykluje a tak, že nás to nestojí viac ako nové, vrátane záťaže na prostredie. Najekologickejší je ten obal, odpad, ktorý nikdy nevznikne. Dnes máme haldy skládok, špinavé toky v mnohých krajinách a v moriach a oceánoch plávajú mega ostrovy najmä plastového odpadu. Musí to byť? Nie, nemusí. Ale toto všetko má jednoduché, principiálne riešenia, takpovediac u zdroja a nijaké resety podstatu veci nevyriešia. Za ostatné dva roky sa výskyt odpadu v prostredí navyše neúmerne zvýšil. Vonku, voľne v prostredí, sú podľa aktuálnych odhadov doslova státisíce ton rúšok, respirátorov, jednorazových oblekov, pomôcok, striekačiek, ihiel, testov, výterových paličiek a iného. Neviem, asi mi niekde niečo uniká, ale keď sme tu mali a vraj ešte máme strašne zákernú, nákazlivú a smrteľnú chorobu, tak potom prečo sa odpad, ktorý s ňou bezprostredne súvisí a je zjavne vysoko infekčným, minimálne potenciálne infekčným odpadom, povaľuje kde tade po svete? Alebo na Lešti na betónovej ploche, odkiaľ pošiel neznámo kam. Prečo existujú metodické pokyny (aj na stránkach nášho MŽP SR), že s týmto odpadom treba nakladať ako s bežným komunálnym? Nechcete sa zamyslieť aspoň nad kovidovým smetím, ak ste sa za ostatné dva roky nad iným nezamysleli?

Áno, obmedzme pohyb, zaveďme jeho úplnú kontrolu, zdieľajme si všetko, vrátane partnerov, detí, ..., poberajme nepodmienený príjem, jedzme červy a inú chemickú syntetickú stravu, konzumujme poslušne prisúvané medikamenty všetkého druhu – a zachránime planétu! Hurá na to! Lepšie nám to pôjde v stave klimatickej núdze, horšieho ako stanné právo. Hlavne, že všade okolo nás sú biolabáky so špeciálne šľachtenými patogénmi, iste prospešnými pre planétu a jej obyvateľov.

Čo povedať záverom? Ja osobne nechcem žiť ako zvieratko na orwellovskej farme a nechcem, aby tak žili ani moje deti ani vnuci ani ich potomkovia. Dá sa to aj inak a lepšie. To, čo sa nám tu predkladá a podsúva, nie je nič iné ako široká, vydláždená diaľnica práve na tú Orwellovu farmu. Chcem žiť v súlade s prírodou, dýchať čistý vzduch, piť čistú vodu, jesť zdravú prírodnú stravu a všestranne sa rozvíjať. Nechcem byť otrokom, nikoho ani ničoho! Chcem žiť dôstojne! A byť slobodný! Za toto sa oplatí bojovať a aj položiť život. Spomeňme na Štefánika!

Ďakujem za pozornosť.

Bratislava, 17. marec 2022

Ing. Jiří Mikulenka